సంజీవరెడ్డి నగర్

సంజీవరెడ్డి నగర్ (ఎస్.ఆర్. నగర్) తెలంగాణ రాష్ట్ర రాజధాని హైదరాబాదులోని ఒక ప్రాంతం. భారతదేశ ఆరవ రాష్ట్రపతి నీలం సంజీవరెడ్డి గుర్తుగా దీనికి సంజీవరెడ్డి నగర్ అని పేరు పెట్టడం జరిగింది. ఇది అమీర్‌పేటకు అతి దగ్గరలో ఉన్న వ్యాపార కేంద్రం.

 పేరు - చరిత్ర 
ఇది మొదటగా గురుమూర్తినగర్ గా పిలువబడుతుండేది. భారతదేశ ఆరవ రాష్ట్రపతి నీలం సంజీవరెడి 1967లో ఇక్కడ నివసించడం వల్ల ఈ ప్రాంతాన్ని చాలా అభివృద్ధి చేశాడు. దాంతో 1975లో ఈ గురుమూర్తినగర్ ను 
సంజీవరెడ్డి నగర్ గా మార్చారు.

 వాతావరణం 
ఎక్కువ చెట్లతో మంచి వాతావరణాన్ని కలిగివున్న ఈ ప్రాంతం నివాసానికి అనువుగా ఉంటుంది. దాదాపు సనత్‌నగర్లో కలిసేవున్న ఈ ప్రాంతంలో విభిన్న రకాల సంస్కృతి కనిపిస్తుంది. సంజీవరెడ్డి నగర్ రోడ్డు జంక్షన్ బొంబాయి-పూణే రోడ్డుకు అనుసంధానించబడి ఉంటుంది. 2000 సెప్టెంబరు 4న దివంగ‌త ఐపీఎస్ అధికారి చదలవాడ ఉమేశ్ చంద్ర విగ్రహము సంజీవరెడ్డి నగర్ కూడలి వద్ద నెలకొల్పబడింది. ఆయ‌న‌ను టార్గెట్ చేసిన మావోయిస్టులు ఇదే కూడలిలో కాల్చిచంపారు.

 చిత్రమాలిక 

 మూలాలు 

 ఇతర లంకెలు 

వర్గం:హైదరాబాదు
వర్గం:హైదరాబాదులోని ప్రాంతాలు
వర్గం:హైదరాబాదు జిల్లా